Na temelju članka 41. Zakona o predškolskom odgoju i obrazovanju („Narodne novine“ broj 10/97., 107/07., 94/13., 98/19.) i članka 7. stavka 6. točke 3. Odluke o osnivanju Dječjeg vrtića JUREK („Službeni glasnik Krapinsko – zagorske županije“ broj: 59A/20.), Upravno vijeće Dječjeg vrtića JUREK na svojoj 11. sjednici održanoj dana 6. travnja 2022. godine, donosi

**PLAN UPISA DJECE U DJEČJI VRTIĆ JUREK**

 **ZA PEDAGOŠKU GODINU 2022./2023.**

**Članak 1.**

Pravo upisa u Dječji vrtić JUREK imaju djeca roditelja s prebivalištem na području Općine Gornja Stubica, a ukoliko ima slobodnih mjesta u pojedine programe mogu se upisati i djeca roditelja s prebivalištem na području drugih gradova i općina.

**Članak 2.**

Djeca se upisuju u centralni objekt dječjeg vrtića JUREK sa sjedištem u Gornjoj Stubici, Novo naselje 4.

**Članak 3.**

Dječji vrtić upisuje djecu od navršenih dvanaest mjeseci života do polaska u osnovnu školu u redovite programe njege, odgoja i obrazovanja, zdravstvene zaštite, prehrane i socijalne skrbi djece rane i predškolske dobi koji su prilagođeni razvojnim potrebama djece, te njihovim mogućnostima i sposobnostima i ostale programe kako slijedi:

* u jednu mješovitu jasličku skupinu, 10 – satni program (1 god. do 3 god.) upisuje se 4 djece
* u mlađu vrtićku skupinu, 10 – satni program (3god do 4 god ) upisuje se 6 djece
* u srednju vrtićku skupinu, 10 – satni program ( 4 god do 5 god) upisuje se 2 djece

Potrebnu dob za upis u pojedine programe djeca ostvaruju do 31.8.2021. godine.

**Članak 4.**

Zahtjev za upis podnosi se na posebnom obrascu koji se preuzima u vrtiću ili na web stranicama Vrtića. Uz zahtjev za upis potrebno je priložiti upisnu dokumentaciju navedenu na zahtjevu. U upisnom roku neće se razmatrati upisna dokumentacija djece koja ne ispunjavaju dobni uvjet za upis u jaslice / vrtić. Zahtjevi koji nemaju kompletnu dokumentaciju neće se razmatrati.

**Članak 5.**

Zahtjevi za upis u jaslice / vrtić zaprimat će se u periodu od 2. do 16. svibnja 2022. u prostorijama Dječjeg vrtića JUREK osobno ili preporučenom poštom u zatvorenoj omotnici na adresu: Dječji vrtić JUREK, Gornja Stubica 49245, Novo naselje 4, Povjerenstvo za upis djece u Dječji vrtić JUREK

**Članak 6.**

Nakon cjelovitog uvida i analize upisne dokumentacije, Povjerenstvo za upis dostaviti će podatke Upravnom vijeću vrtića o provedenom upisu. Upravno vijeće vrtića donosi Odluku o upisu djece u pedagošku godinu 2022./2023, koja se objavljuje na oglasnoj ploči i internetskoj stranici dječjeg vrtića u roku od 30 dana od isteka roka za podnošenje zahtjeva za upis.

**Članak 7.**

Za djecu koja ne mogu biti primljena u vrtić utvrđuje se Lista čekanja. S liste čekanja djeca se upisuju u vrtić nakon što se oslobodi mjesto u skupini kojoj dijete po dobnom uzrastu pripada.

**Članak 8.**

Podnositelji zahtjeva za upis djeteta u vrtić nezadovoljni Odlukom o upisu mogu u roku od 15 dana od dana objave podnijeti žalbu Upravnom vijeću vrtića. O žalbama roditelja/skrbnika odlučuje Upravno vijeće u roku od 15 dana od dana isteka roka za žalbu.

**Članak 9.**

Na početku pedagoške godine prilikom uključivanja djeteta u odgojnu skupinu roditelji/skrbnici djeteta su dužni:

* dostaviti Vrtiću potvrdu nadležnog liječnika o zdravstvenom stanju djeteta ( potvrda o sistematskom pregledu djeteta),
* potpisati s Vrtićem Ugovor o uslugama predškolskog odgoja - potpisati izjavu o ovlaštenim osobama koje mogu dovoditi /odvoditi dijete u/iz vrtića,
* potpisati suglasnost za izvođenje djece iz ustanove u svrhu provođenja odgojno-obrazovnog rada.

**Članak 10.**

Plan upisa djece u Dječji vrtić JUREK za pedagošku godinu 2022./2023. stupa na snagu danom objave na oglasnoj ploči Vrtića.

KLASA:601-02/22-02/5

URBROJ:2113-60-03-22-1

 **Predsjednica Upravnog vijeća**

 **Dječjeg vrtića JUREK**

 **Marina Sviben Družinec, dipl. psiholog**

Utvrđuje se da je ovaj Plan objavljen na Oglasnoj ploči Dječjeg vrtića JUREK i Oglasnoj ploči i web stranicama Vrtića dana 10. travnja 2022. godine i stupa na snagu dana 11. travnja 2022. godine.

 Ravnateljica Dječjeg vrtića JUREK:

 Božica Hrestak